Meget store (5- 13 centimeter) og tunge biller. Kroppen er naken og glatt, glinsende svart med en bronseaktig glans. Hannen har et kraftig horn (rettet skrått oppover og framover) på hodet. På hver side av pronotum er det et langt, krumt, framoverrettet horn, det er også en kraftig pigg i midten. Hunnen mangler alle disse hornene. Beina er forholdsvis lange med tre skarpe pigger på yttersiden av forleggen.